Diari Oficial de la Generalitat Valenciana


Sumari del DOGV 6988, del 21-03-2013 (2013/2657)

RESOLUCIÓ de 7 de març de 2013, del director general per a la Farmàcia i Productes Sanitaris de la Conselleria de Sanitat, per la qual s'inicia d'ofici l'expedient administratiu a fi de determinar el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6988

Data del DOGV
:   21-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2657


Data del document
:   07-03-2013

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia

RESOLUCIÓ de 7 de març de 2013, del director general per a la Farmàcia i Productes Sanitaris de la Conselleria de Sanitat, per la qual s'inicia d'ofici l'expedient administratiu a fi de determinar el nombre de noves oficines de farmàcia necessàries per a oferir una adequada atenció farmacèutica a la població, en aplicació del mòdul general. [2013/2657]  
L'article 5 de la Llei 6/1998, de 22 de juny, d'Ordenació Farmacèutica de la Comunitat Valenciana, sotmet a les oficines de farmàcia a l'autorització administrativa prèvia per a la seua creació.  
La competència per al tràmit i la resolució dels expedients que se'n deriven, correspon al secretari autonòmic per a l'Agència Valenciana de la Salut, segons el que disposa la Llei 4/2005, de 17 de juny, de Salut Pública de la Comunitat Valenciana, i el Decret 25/2005, de 4 de febrer, pel qual s'aproven els estatuts de l'Agència Valenciana de Salut, el Decret 164/2005, de 4 de novembre, del Consell de la Generalitat, pel qual es modifiquen els estatuts de l'Agència Valenciana de Salut.  
  
L'article16 i següents de la mencionada Llei 6/1998, establix els criteris de planificació de les oficines de farmàcia per a determinar el nombre de les que calguen per a prestar una adequada atenció farmacèutica a la població.  
El Decret 149/2001, de 5 d'octubre, del Govern Valencià, establix el procediment per a l'autorització de noves oficines de farmàcia.  
  
En compliment del que establix l'article 4 del mencionat Decret 149/2001, de 5 d'octubre, i dins del primer trimestre natural de l'any fixat, resolc:   
I. Iniciar d'ofici l'expedient administratiu a fi de determinar el nombre de noves oficines de farmàcia necessàries per a prestar una adequada atenció farmacèutica a la població. El procediment administratiu tindrà en compte necessàriament tots els municipis i les entitats locals d'àmbit inferior al municipi de la Comunitat Valenciana.  
  
II. De conformitat amb el que establix la disposició addicional quinta, de la Llei 4/2005, de 17 de juny, de Salut Pública de la Comunitat Valenciana, en relació amb l'article 5 del Decret 149/2001, de 5 d'octubre, correspon al secretari autonòmic per a l'Agència Valenciana de la Salut la resolució del procediment.  
III. El termini màxim per a la resolució de l'expedient serà de sis mesos comptats a partir de l'endemà al de la publicació de la present resolució en el Diari Oficial de la Comunitat Valenciana i els efectes generats per la falta de resolució expressa seran desestimatoris.  
  
IV. S'entendrà que no és procedent l'obertura de noves oficines de farmàcia en aquells municipis o entitats locals d'àmbit inferior al municipi que no figuren en la relació continguda en la resolució del secretari autonòmic per a l'Agència Valenciana de la Salut.  
V. Ordenar la publicació de la present resolució en el Diari Oficial de la Comunitat Valenciana.  
  
València, 7 de març de 2013.- El director general de Farmàcia i Productes Sanitaris: José Luis Trillo Mata.